27/11/2020 | Administración LocalMunicipal
Oza-Cesuras
Remitindo resolución de aprobación do modelo normalizado de solicitude de bonificación do 95% da cota íntegra do ICIO

RESOLUCIÓN DA ALCALDÍA O pasado 14 de outubro de 2020 levouse a cabo a publicación no Boletín Oficial da Provincia da Coruña a publicación da aprobación definitiva da modificación da Ordenanza fiscal n.º 4, reguladora do impostos sobre construccións, instalacións e obras desta concello. De conformidade co establecido no artigo 7.1 da dita ordenanza no que se establece unha bonificación do 95% da cota íntegra do imposto a favor daquelas obras de construcción ou reforma de vivendas que sexan declaradas de especial interese ou utilidade pública municipal por concurrir circunstancias sociais que o xustifiquen, por estar destinadas a constituir a residencia habitual e permanente do suxeito pasivo durante un período mínimo de 3 anos, a contar dende a verificación municipal do remate das obras, unha vez comunicada a súa finalización, ou, no seu caso, dende a concesión da licenza de primeira ocupación. E tendo en conta que no mesmo se sinala que: “A documentación que deba acompañar á solicitude, os requisitos esixidos, a concesión e a comprobación das condicións requiridas para beneficiarse da citada bonificación se establecerán dentro do modelo normalizado que se aprobará ao efecto para dita procedemento”. E polo que, esta Alcaldía, en uso das facultades que legalmente lle corresponden, ACORDA: Primeiro. –Aprobar o seguinte modelo normalizado no que se indica a documentación que debe acompañar á solicitude, os requisitos esixidos, a concesión e a comprobación das condicións requiridas para beneficiarse da citada bonificación: “De conformidade co establecido no artigo 7 da Ordenanza fiscal número 4, reguladora do imposto sobre construcións, instalacións e obras (ICIO) do Concello de Oza-Cesuras, por estar destinada a vivenda obxecto de construción ou reforma a constituir a residencia habitual e permanente do suxeito pasivo durante un período mínimo de 3 anos a contar dende a verificación municipal de remate das obras (unha vez comunicada a súa finalización ou, no seu caso, dende a concesión da licenza de primeira ocupación), SOLICITO que, previa declaración plenaria de especial interese ou utilidade pública municipal da obra para a que solicita licenza por concorrer as circunstancias sociais indicadas que o xustifican, se conceda a BONIFICACIÓN DO 95% DA COTA ÍNTEGRA DO ICIO para o que: 1.º) ME COMPROMETO a destinar a vivenda obxecto de construción ou reforma a constituír a residencia habitual e permanente do suxeito pasivo durante un período mínimo de 3 anos a contar dende a verificación municipal de remate das obras (unha vez comunicada a súa finalización ou, no seu caso, dende a concesión da licenza de primeira ocupación). 2.º) DECLARO RESPONSABLEMENTE: 2.1) Que non teño débedas coa Facenda estatal, autonómica nin local, nin coa Seguridade Social.2.2) Que todos os datos aquí expostos son certos, autorizando ao Concello de Oza-Cesuras a realizar calquera tipo de comprobación adicional.2.3) Que me comprometo a comunicar ao Concello de Oza-Cesuras calquera variación á situación exposta na presente solicitude.3.º) AUTORIZO, aos efectos previstos na presente solicitude, ao Concello de Oza-Cesuras a comprobar na Axencia Estatal de Administración Tributaria, na Axencia Tributaria de Galicia, na Deputación Provincial, no concello de Oza-Cesuras e na Tesourería Xeral da Seguridade Social se o suxeito pasivo se encontra ao corrente nas súas obrigas. Segundo. –Proceder á publicación do presente decreto no Boletín Oficial da Provincia da Coruña pafra xeral coñecemento e aos efectos oportunos. En Oza Cesuras, 20 de novembro de 2020. Dou fe, O ALCALDE O SECRETARIO-INTERVENTOR Asdo.: José Pablo González Cacheiro Asdo.: José C. Sánchez Presedo